Vier gou in hof ná plaasaanval | Maroela Media
Die Paarl-landdroshof. Foto: Skermskoot/Google Maps
Vier verdagtes sal Vrydag in die Paarl-landdroshof verskyn na verlede week se plaasaanval in die Klapmuts-omgewing buite Stellenbosch in die Wes-Kaap.
Die vier verdagtes, onderskeidelik 20, 24, 25 en 28 jaar oud, is Woensdag in hegtenis geneem, het kapt. FC van Wyk, woordvoerder van die polisie, gesê.
Volgens Van Wyk is een van die verdagtes op ŉ hoenderplaas in hegtenis geneem. “Daar is ŉ 9 mm-pistool in die verdagte se besit gevind.”
Die polisie het die verdagte ondervra waarna verdere ondersoek tot die inhegtenisneming van die ander drie verdagtes gelei het. Daar is op wapens wat tydens die aanval gesteel is, beslag gelê.
Van Wyk het bevestig dat een van die verdagtes wat in hegtenis geneem is vroeër met opknappings gehelp het op die plaas waar die aanval plaasgevind het.
Maroela Media het vroeër berig ŉ vrou is verlede week Dinsdag op die plaas aangeval. Vier aanvallers het omstreeks 06:30 ŉ venster van die plaashuis gebreek om toegang tot die huis te verkry, kort nadat die vrou se man vroegoggend uit die huis is.
Die vrou en haar twee kinders is deur die aanvallers oorval en die vrou is met ŉ voorwerp oor haar kop geslaan. Die kinders is ongedeerd.
Die voorval het gevolg kort nadat die wynboer Stefan Smit (62) van die Louiesenhof-wynlandgoed verlede Sondag op sy plaas buite Stellenbosch vermoor is. Smit is in sy huis doodgeskiet nadat vier gewapende mans deur ŉ oop deur toegang tot die plaashuis verkry het.
Klapmuts plaasaanvalle Wes-Kaap
Maak ‘n Voorbeeld
M/Media vind asb uit vir jul lesers wat is die beleid oor borgtog tov sulke uitvaagsels. Borgtog word HEELTEMAL te MAKLIK toegestaan sodat daar net weer en weer “toegeslaan” kan word!!!
Die sukses wat plaasaanvallers behaal spreek boekdele insake die paraatheid van boere. Boere word absoluut as sagte teikens beskou.
Bogenoemde stelling met respek teenoor die minderheid boere wat wel paraat is.
Moet al ons boere nou permanent mt rewolwers rondloop, regtig. weet dis nodig maar voel soos Wilde Weste en ons liewe CR is tjoepstil, want dis ni n myn ni.